รีบเติม! BCP-PTT ปรับขึ้นราคาน้ำมันมีผลพรุ่งนี้
รีบเติม! BCP-PTT ขึ้นราคาน้ำมันมีผลพรุ่งนี้
8 ส.ค. 2559

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 60 สตางค์/ลิตร ยกเว้น E85 ปรับขึ้น 40 สตางค์/ลิตร โดยมีผลตั้งแต่วันพรุ่งนี้ (9 ส.ค.) ส่วนราคาน้ำมันดีเซลยังคงเดิมไม่เปลี่ยนแปลง
ส่งผลให้ราคาขายปลีกน้ำมันหน้าสถานีบริการน้ำมันของปตท. และบางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ในวันพรุ่งนี้ เป็นดังนี้ เบนซิน ออกเทน 95 ของปตท. อยู่ที่ 30.26 บาท/ลิตร, แก๊สโซฮอล์ 95 อยู่ที่ 23.15 บาท/ลิตร, แก๊สโซฮอล์ 91 อยู่ที่ 22.88 บาท/ลิตร, E20 อยู่ที่ 20.64 บาท/ลิตร และ E85 อยู่ที่ 16.89 บาท/ลิตร ส่วนดีเซลคงเดิมที่ 22.79 บาท/ลิตร